
	Magyar Jogász Egylet



Pályázati felhívás
[bookmark: _Hlk64725358]Gyakorló jogászoknak szóló, legjobb jogtudományi szakkönyv
VI. Magyar Jogi Könyvszalon
[bookmark: _Hlk63719132]A Magyar Jogász Egylet pályázatot hirdet a VI. Magyar Jogi Könyvszalonon részt vevő magyar nyelvű jogi könyvkiadással foglalkozó kiadók számára, hogy jelöljék meg az általuk legjobbnak ítélt, 2025-ben megjelent, gyakorló jogászoknak szóló, jogtudományi szakkönyvet. Gyakorlati jellegű pályaműveket várunk szabadon választott, de aktuális és nagyobb szakmai érdeklődésre számot tartó témakörökben.
Pályázati feltételek:
· Azok a Kárpát-medencében magyar nyelvű jogi könyvkiadással foglalkozó kiadók nyújthatnak be pályázatot, akik kiállítóként részt kívánnak venni a VI. Magyar Jogi Könyvszalonon.
· Pályázni 2025. január 1. és 2025. december 31. között megjelent kiadványokkal lehet.
· A pályamű témája a megjelölt kategórián belül szabadon választott. 
· A pályamű terjedelmére vonatkozó előírás nincs.
· A pályázaton kizárólag magyar szerzők magyar nyelven megjelent könyvei kerülnek elbírálásra.
· Egy kiadó egy pályázatot nyújthat be, azaz egy kategóriában csak egy kiadványt jelölhet.

A pályázat benyújtása: 
Pályázatot benyújtani 2026. augusztus 31. éjfélig lehet a konyvszalon@jogaszegylet.hu e-mail címen, a csatolt pályázati jelentkezési lap megküldésével. Kérjük, hogy a pályázat benyújtásával egyidejűleg a kiadó a Magyar Jogász Egylet székhelyére (1054 Budapest, Szemere utca 8.) a pályázatban megjelölt kiadványt négy példányban eljuttatni szíveskedjen. A leszállított könyveket átadjuk a Bíráló Bizottság tagjainak, egy példány pedig a Magyar Jogász Egylet saját könyvtárába kerül.
A pályázat elbírálása:
A pályázatot háromtagú szakmai Bíráló Bizottság bírálja el.
Az ünnepélyes díjátadóra 2026. november 7-én, a VI. Magyar Jogi Könyvszalonon kerül sor.
A pályamunka díjazása:
A legjobbnak ítélt pályamunka szerzője (szerzői) és kiadója a Magyar Jogász Egylet által kiállított oklevelet és Könyvszalon Nagydíjat kap. 

Budapest, 2026. július 9.

